<classify> Habari zilizopatikana ndani ya TFF jana zilisema kuwa Kibadeni ataliongoza jahazi la Kilimanjaro kwenye michuano hiyo inayosimamiwa na Baraza la Vyama vya Soka Afrika Mashariki na Kati Cecafa iliyopangwa kufanyika mwishoni mwa mwezi huu mjini Adiss Ababa, Ethiopia.Kibadeni ambaye amewahi kuzifundisha klabu kadhaa nchini ikiwemo Simba na timu za taifa kwa nyakati tofauti, kwa sasa ni mshauri wa ufundi wa timu ya Taifa Taifa Stars chini ya Kocha Mkuu wa timu hiyo, Charles Mkwasa.Pia hivi karibuni, Kibadeni alikabidhiwa jukumu la kuinoa timu ya JKT Ruvu inayoshiriki Ligi Kuu Tanzania Bara, ambayo inashika nafasi ya 15 kati ya timu 16 zinazoshiriki ligi hiyo. JKT Ruvu haifanyi vizuri katika ligi, hali ambayo ilimfanya aliyekuwa Kocha Mkuu wa timu hiyo, Fredy Minziro kujiuzulu na jukumu hilo kupewa Kibadeni.Msaidizi wa Mkwasa katika kikosi cha Taifa Stars, Hemed Morocco ameteuliwa kuwa kocha wa timu ya Taifa ya Zanzibar Zanzibar Heroes itakayoshiriki michuano hiyo. Kwa kawaida Zanzibar na Tanzania Bara Bara huwa na timu mbili tofauti kwenye michuano hiyo kwa vile kila upande ni mwanachama wa Cecafa.Kibadeni ndiye kocha wa Kilimanjaro Stars, jina lake lilishapendekezwa siku nyingi bado kutangazwa tu, lakini yeye ndiye Kocha Mkuu na msaidizi wake atapatikana muda mfupi kabla ya timu kutangazwa, alisema. Kilimanjaro inawania kutwaa ubingwa kwa mara ya kwanza tangu ilipofanya hivyo mwaka 2012 michuano hiyo ilipofanyika Dar es Salaam.  <topic>: MICHEZO 